text: Købmand: Vi køber dagligvarerne i Tyskland
  24 juli 2014 kl. 07.42
  Vicedirektøren i De Samvirkende Købmænd ser en klar tendens i ny undersøgelse. Flere danskere køber deres dagligvarer over grænsen.
  Selvom færre danskere kører over grænsen for at handle, så vil dem, der bor tæt på grænsen, oftere købe deres dagligvarer i Tyskland.
  - Det er mit gæt, at Fakta-butikkerne syd for grænsen har været med til at udvide markedet, så flere sønderjyder søger til det tyske efter de daglige fornødenheder, siger Claus Bøgelund Nielsen til Flensborg Avis.
  Ud af 1.005 danskere svarer 5 procent af de handler over grænsen mindst en gang om måneden eller oftere. Sidste år var det tal 2 procent.
  